Diari Oficial de la Generalitat Valenciana


Sumari del DOGV 3056, del 13-08-1997 (1997/9025)

ORDRE de 30 de juny de 1997, de la Conselleria de Cultura, Educació i Ciència, per la qual es revoca l'autorització per a impartir els ensenyaments del cicle elemental de l'idioma anglés, en la modalitat a distància, a determinats centres docents públics, depenents d'aquesta Conselleria de Cultura, Educació i Ciència de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3056

Data del DOGV
:   13-08-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/9025


Data del document
:   30-06-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 de juny de 1997, de la Conselleria de Cultura, Educació i Ciència, per la qual es revoca l'autorització per a impartir els ensenyaments del cicle elemental de l'idioma anglés, en la modalitat a distància, a determinats centres docents públics, depenents d'aquesta Conselleria de Cultura, Educació i Ciència de la Generalitat Valenciana.  
La Llei Orgànica 1/1990, de 3 d'octubre, d'Ordenació General del Sistema Educatiu, conté diversos preceptes que imposen a les administracions educatives l'obligació d'articular una oferta d'educació a distància, modalitat d'ensenyament que s'ha revelat com l'instrument més adequat tant per a garantir el dret a l'educació d'aquells que no poden assistir regularment a un centre docent, com per a fer efectiu el principi de facilitar a les persones adultes la incorporació als distints ensenyaments.  
Concretament, l'article 51.5 de la Llei Orgànica esmentada indica que «l'organització i la metodologia de l'educació de les persones adultes es basaran en l'autoaprenentatge (...) a través de l'ensenyament presencial i, per les seues adequades característiques, de l'educació a distància». Seguint aquesta mateixa línia, l'article 53.3 estableix que «les administracions educatives competents ampliaran l'oferta pública d'educació a distància a fi d'ocupar-se adequadament de la formació permanent de les persones adultes».  
I, d'altra banda, l'article 50.6 disposa que: «les administracions educatives fomentaran també l'ensenyament d'idiomes a distància».  
A l'empar dels preceptes esmentats, i tenint en compte el que disposa l'article 1.2 del Reial Decret 967/1988, de 2 de setembre (BOE de 10 de setembre), sobre ordenació dels ensenyaments corresponents al primer nivell d'ensenyaments especialitzats d'idiomes, aquesta Conselleria d'Educació i Ciència va procedir a autoritzar, per l'Ordre de 2 de setembre de 1993 (DOGV d'1.12.93) a determinats centres docents públics a impartir l'ensenyament de l'idioma anglés, en la modalitat a distància.  
El desenvolupament de l'esmentada modalitat educativa així com la creació de noves Escoles Oficials d'Idiomes en la Comunitat Valenciana, fa necessari una reorganització d'aquesta oferta educativa centrant-la únicament en les Escoles Oficials d'Idiomes.  
En virtut d'això,  
ORDENE  
Primer  
Es revoca l'autorització per a impartir els ensenyaments del cicle elemental de l'idioma anglés, en la modalitat a distància, a partir del curs acadèmic 1997/98, als següents centres docents:  
Provincia: Alicante.  
27339967 Instituto BUP Padre Eduardo Vitoria de Alcoi.  
81390462 Instituto BUP Bernat d'En Sarrià de Benidorm.  
60786231 Instituto BUP Historiador Chabás de Denia.  
11757949 Instituto BUP Azorín de Elda.  
22625202 Instituto BUP Gabriel Miró de Orihuela.  
24282967 Instituto de FP de Torrevieja.  
Provincia: Castellón.  
94512994 Instituto BUP Honori Garcia de La Vall d'Uixò.  
26340188 Instituto BUP Francesc Tárrega de Vila-real.  
30028378 Instituto BUP Leopoldo Querol de Vinaròs.  
Provincia: Valencia.  
23905663 Instituto BUP Blasco Ibañez de Cullera.  
11830323 Instituto BUP José de Ribera de Xàtiva.  
07077155 Instituto FP de Ontinyent.  
47037946 Instituto BUP de Llíria.  
09611916 Instituto BUP La Garrigosa de Meliana.  
17241453 Instituto BUP de Requena.  
08508398 Instituto BUP Serra Perenxisa de Torrent.  
44434964 IBAD (Instituto BUP a Distancia) de Valencia.  
Segon  
Aquesta ordre entrarà en vigor el mateix dia que serà publicada en el Diari Oficial de la Generalitat Valenciana.  
Disposició Addicional  
Del que s'estableix en aquesta ordre, s'efectuarà el corresponent assentament en el Registre de Centres Docents de la Comunitat Valenciana.  
València, 30 de juny de 1997  
El conseller de Cultura, Educació i Ciència  
FRANCISCO CAMPS ORTIZ